OzLabs/hebrew-wiki-articles huggingface dataset:
סיפט פוג'יץ'

סיפט פוג'יץ (בבוסנית: Sifet Podžić; נולד ב-1 במאי 1959) הוא גנרל בוסני בדימוס, אשר שימש כראש המטה המשותף (מקביל לרמטכ"ל) של הכוחות המזוינים של בוסניה והרצגובינה בין השנים 2006–2008. לאחר סיום הקריירה הצבאית שלו הצטרף לפוליטיקה, ושימש כשר ההגנה בין 2019-2023.

==ביוגרפיה==
פוג'יץ' נולד בז'פה ב-1 במאי 1959. ב-1978 הוא התגייס לצבא היוגוסלבי העממי. עם הכרזת העצמאות של בוסניה והרצגובינה ב-1992, הוא הצטרף לצבא הרפובליקני של בוסניה והרצגובינה והשתתף במלחמת בוסניה. ב-1995, בעקבות סיפוח הקהילה הקרואטית של הרצג-בוסניה, אל תוך הפדרציה של בוסניה והרצגובינה, הפך הצבא הרפובליקני לצבא הפדרלי, ופוג'יץ' מונה למפקד הקורפוס ה-5 שלו. ב-2004, בעקבות איחוד הפדרציה עם רפובליקה סרפסקה, הוקמו הכוחות המזוינים של בוסניה והרצגובינה. בתחיל 2006 מונה פוג'יץ' לראש המטה המשותף (מקביל לרמטכ"ל) של הכוחות המזוינים וכיהן בתפקיד עד 20 ביולי 2008.

ב-2013 הצטרף פוג'יץ' למפלגת החזית הדמוקרטית וב-15 בינואר 2015 הוא נבחר לבית העם. ב-23 בדצמבר 2019 הוא נקרא לשמש כשר ההגנה בממשלתו של דניס זוויזדיץ' . ב-25 בינואר 2023 הוא עזב את שני תפקידיו בעקבות הקמת הממשלה החדשה בראשותה של בוריאנה קריסטו.

==קישורים חיצוניים==
* 

* [http://mod.gov.ba/MO_BiH/Struktura/ministar_odbrane/default.aspx?id=21763 סיפט פוג'יץ'], באתר משרד ההגנה

קטגוריה:פוליטיקאים בוסנים
קטגוריה:שרי הגנה
קטגוריה:ילידי 1959
ראש המטה המשותף של הכוחות המזוינים (בוסניה והרצגובינה)

ראש המטה המשותף של הכוחות המזוינים של בוסניה והרצגובינה (בבוסנית: Načelnik Zajedničkog štaba Oružanih snaga Bosne i Hercegovine) הוא הדרג הפיקודי העליון בכוחות המזוינים של בוסניה והרצגובינה. הוא כפוף לשר ההגנה והוא היועץ הצבאי הישיר של ממשלת בוסניה והרצגובינה. מקביל לתפקיד הרמטכ"ל בצה"ל.

תפקיד ראש המטה המשותף נוצר ב-2006 בעקבות האיחוד של רפובליקה סרפסקה עם הפדרציה של בוסניה והרצגובינה, שהביא לאיחוד שני הצבאות שלהן לתוך הכוחות המזוינים של בוסניה והרצגובינה.

==רשימת ראשי המטה הכללי==
{| class="wikitable"
|-
! width="190" | דיוקן
! width="210" | שם
! width="120" | תחילת כהונה
! width="120" | סיום כהונה
|-
| || סיפט פוג'יץ' || 1 בינואר 2006 || 20 ביולי 2008
|-
| 105x105 פיקסלים || מילאדין מילויצ'יץ' || 20 ביולי 2008 || 28 בפברואר 2013
|-
|105x105 פיקסלים || אנטו ילץ' || 28 בפברואר 2013 || 28 בפברואר 2018
|-
| 105x105 פיקסלים || סנאד מאשוביץ' || 28 בפברואר 2018 || מכהן
|}

==קישורים חיצוניים==
* [http://www.mod.gov.ba/OS_BIH/struktura/Zajednicki_stab_OS_BiH/Archive.aspx?template_id=144&pageIndex=1 מידע באתר משרד ההגנה]
קטגוריה:מפקדי צבאות סדירים בעת החדשה
קטגוריה:בוסניה והרצגובינה: צבא וביטחון
יחסי הודו–ונואטו

ראש ממשלת הודו [[נרנדרה מודי נפגש עם מקבילו מוונואטו סטו קילמן בג'איפור, 2015]]
יחסי הודו–ונואטו הם יחסים הדו-צדדיים בין הרפובליקה של הודו לרפובליקה של ונואטו. הנציבות העליונה ההודית בסובה שבפיג'י מוסמכת במשותף לוונואטו. היחסים הפורמליים בין שתי המדינות החלו ב-1986, לאחר שראש הממשלה דאז וולטר ליני הצטרף לארגון המדינות הבלתי מזדהות ב-1983. הודו ונואטו הן שתיהן רפובליקות של חבר העמים הבריטי.

== היסטוריה ==
יחסים דיפלומטיים בין הודו לוונואטו כוננו בשנת 1986. הנציבות העליונה ההודית בקנברה שבאוסטרליה הוסמכה לוונואטו עד אוגוסט 2000, אז הועברה לנציבות ההודית העליונה בפורט מורסבי שבפפואה גינאה החדשה. ההסמכה הועברה שוב לנציבות העליונה ההודית בסובה שבפיג'י ביוני 2014.

הפעם הראשונה שבה ראש ממשלת הודו פגש את ראש ממשלת ונואטו הייתה ב-1983 כאשר שני המנהיגים הגיעו לפגישת הפסגה של ארגון המדינות הבלתי מזדהות בניו דלהי.

היחסים הדיפלומטיים החלו רשמית בין הרפובליקה של הודו לרפובליקה של ונואטו החלו במהלך תקופת המלחמה הקרה המאוחרת ב-1986, לאחר שוונואטו הצטרפה רשמית לארגון המדינות הבלתי מזדהות. זה הפך אותה למדינה היחידה באוקיאניה שלא הצטרפה לגוש המערבי.

== שיתוף פעולה מאז 2014 ==
ראש ממשלת הודו, נרנדרה מודי, הצטרף לפסגת פורום מדינות האיים הודו-האוקיינוס השקט בנובמבר 2014 בסובה, שם נכחה משלחת הכוללת את שר החוץ של ונואטו. ראש הממשלה מודי הכריז על תוכניות חדשות לטובת הודו ומדינות האוקיינוס השקט, כולל ונואטו. הכרזות אלו כללו:
* גידול של "מענק בסיוע" מ-125,000 דולר ל-200,000 דולר בשנה לכל אחת מ-14 מדינות האוקיינוס השקט עבור פרויקטים קהילתיים לפי בחירתם.
* אשרת הגעה לאזרחים הודים הנוסעים למדינות האוקיינוס השקט בפורום.
משרד סחר בהודו לכל מדינות האוקיינוס השקט בפורום.
* תוכנית מבקרים חדשה למדינות האוקיינוס השקט.

ראש הממשלה מודי גם הציע את הרעיון של 'פורום לשיתוף פעולה בין הודו לאיי האוקיינוס השקט', שנועד לשפר את הדיאלוג בין הודו למדינות האוקיינוס השקט.

== סחר דו־צדדי ==
הודו היא יעד הייצוא החמישי בגודלו של ונואטו, עם סחורות בשווי 5.5 מיליון דולר שיוצאו בשנים 2013–2014. זה מהווה 1.5% מכלל היצוא של ונואטו ומהווה עלייה מ־5.37 מיליון דולר בשנת 2012–2013.

ונואטו מייבאת סחורה מהודו בשווי 3.5 מיליון דולר, המהווה 1.3% מהיבוא של ונואטו. זוהי עלייה של 29% מ־2.67 מיליון דולר בשנים 2012–2013, ועלייה של 867% מאז 2000. הודו היא כיום היצואנית ה־13 בגודלה של ונואטו.

== סיוע חוץ הודי ==
הודו מספקת מענק שנתי בסיוע לפרויקטי פיתוח בוונואטו, כחלק מיוזמות הסיוע האזורי שלה למדינות האוקיינוס השקט. לאחר ההרס של ציקלון פאם, הודו גם העניקה סיוע כספי בסך 250,000 דולר.

במהלך ביקורו של שר האנרגיה ההודי Piyush Goyal בוונואטו באוקטובר 2016, הודו סיפקה לוונואטו מענק של 200,000 דולר עבור נורות LED וציוד אחר חסכוני באנרגיה. הודו גם סיפקה 190,000 דולר לברונו לינגקונה טאו כדי להתקין ציוד מידע וטכנולוגיות תקשורת ב-76 בתי ספר במדינה. שתי המדינות חתמו גם על הסכם להקמת מרכז מצוינות בהודו-ונואטו ב-IT (CEIT).

==קישורים חיצוניים==

== הערות שוליים ==
סנאד מאשוביץ'

סנאד מאשוביץ (בבוסנית: Senad Mašović; נולד ב-19 ביולי 1969) הוא גנרל פולקובניק בוסני המשמש כראש המטה המשותף של הכוחות המזוינים (מקביל לרמטכ"ל) של הכוחות המזוינים של בוסניה והרצגובינה.

==ביוגרפיה==
מאשוביץ' נולד ב-19 ביולי 1969. הוא למד בתיכון צבאי ולאחר מכן באקדמיה של הצבא העממי היוגוסלבי. לאחר התפרקות יוגוסלביה הצטרף לצבא הפדרציה של בוסניה והרצגובינה. ב-1997 הוא נשלח להשלים את לימודיו במכללת המלחמה של צבא טורקיה. לאחר מכן השלים קורסים צבאיים נוספים בבוסניה והרצגובינה, הונגריה, קרואטיה וארצות הברית. ב-2004 מונה לראש מחלקת האימונים של הצבא ולראש מטה הבריגדה הממוכנת ה-2. ב-2009 מונה למפקד בריגדת הרגלים ה-5. ב-2013 מונה לסגן ראש המטה המשותף של הכוחות המזוינים (מקביל לרמטכ"ל), וב-28 בפברואר 2018 מונה לראש המטה המשותף.

==קישורים חיצוניים==

* [http://os.mod.gov.ba/o-oruzanim-snagama-bih/generalski-kor-os-bih/generalmajor_Senad_Masovic/Default.aspx?id=14310&pageIndex=1&langTag=en-US סנאד מאסוביץ'] באתר משרד ההגנה

קטגוריה:בוסנים
קטגוריה:מפקדי צבאות סדירים בעת החדשה: אישים
קטגוריה:בוסניה והרצגובינה: צבא וביטחון
קטגוריה:ילידי 1969
נשיא אריתריאה

נשיא אריתריאה (באנגלית: President of the State of Eritrea) הוא ראש המדינה וראש האספה הלאומית הנבחר של אריתריאה. הנשיא עומד בראש האספה הלאומית, והוא המפקד העליון של הכוחות המזוינים של אריתריאה. באפריל 1993 יזמו האומות המאוחדות משאל עם בדבר עצמאות אריתריאה, בעקבותיו הכריזה אריתריאה על עצמאות. הנשיא הראשון, איסאייס אפוורקי נכנס לתפקידו מאז שאריתריאה קבלה את עצמאותה בשנת 1993, לפני מינויו לנשיא עמד בראש ארגון החזית העממית לשחרור אריתריאה. איסאייס שינה את שם הארגון ל"חזית העממית לדמוקרטיה וצדק" (PFDJ) וקבע אותו כמפלגה החוקית היחידה באריתריאה ואת עצמו מינה כנשיא.

==סמכויות הנשיא==
המשטר באריתריאה הוא רפובליקה נשיאותית. הנשיא מינה עצמו, באספה הלאומית הראשונה, בשנת 1993. איסאייס אפוורקי המכהן כנשיא, הוא ראש המדינה, ראש הממשלה והמפקד העליון של הצבא.

המפלגה היחידה במדינה היא "החזית העממית לדמוקרטיה וצדק" (PFDJ). חל איסור על התאגדות פוליטית שאינה מטעם המפלגה. כלומר, כל אופוזיציה היא לא חוקית. מאז זכתה אריתריאה בעצמאות ב-1993, לא התקיימו בה בחירות כלליות. מועד לבחירות נקבעו כל 5 שנים אך הבחירות בוטלו בטרם נערכו.

הממשלה, הרשות המבצעת על משרדיה השונים, ממונה על ידי הנשיא ומאושררת במושב האספה הלאומית. הקבינט מורכב מראשי המשרדים הממשלתיים ומהנשיא, אשר יושב בראשו. שמונה עשר משרדים יש בממשלה.

== רשימת נשיאי אריתריאה ==

{| class="wikitable" style="margin:0 auto;" align="center" width="100%"
|+50 פיקסלים נשיאי אריתריאה
! rowspan="2" |מס.
! rowspan="2" |דיוקן
! rowspan="2" |שם
<small>(תקופת חיים)</small>
! colspan="2" rowspan="2" |מפלגה
! colspan="2" |תקופת כהונה
! rowspan="2" |מערכות בחירות
! rowspan="2" |אירועים מרכזיים בתקופת הכהונה
|-
!התחלה
!סיום
|-
|1
|איסאייס אפוורקי
|איסאייס אפוורקי
Isaias Afwerki

<small>(1993)</small>
| style="background:#DDDDDD " |
|PFDJ
|
24 במאי 1993
|מכהן
|מינה עצמו לנשיא המדינה, ראש המדינה והמפקד העליון של הצבא.
|
* ב-1998 פרצה מלחמת גבול עם אתיופיה
* ב-2008 נפתח סכסוך גבול בין אריתריאה לג'יבוטי.
* ביוני 2010 נחתם הסכם כוונות לסיום הסכסוך עם ג'יבוטי.
* ביולי 2018 חתמו ממשלות אתיופיה ואריתריאה על הסכם שלום
|}
</div>

==ראו גם==
* אריתריאה
* הסתננות מאפריקה לישראל
* יחסי אריתריאה–ישראל

==קישורים חיצוניים==
* 

* 
* 
* 
* 
* [https://www.cia.gov/the-world-factbook/countries/eritrea/ CIA factbook]
* [https://web.archive.org/web/20190322015354/https://www.africanstand.com/news/politics/governance/african-leaders-with-the-lowest-salaries/ מנהיגי אפריקה עם המשכורות הנמוכות ביותר]
<div style="direction: ltr;">
* Human Rights Watch, [http://www.hrw.org/reports/2009/04/16/service-life-0 Service for Life: State Repression and Indefinite Conscription in Eritrea], April 2009
</div>

==הערות שוליים==

*
קטגוריה:פוליטיקאים אריתריאים
אברהם שטמברג

אברהם שטמברג (נולד ב-15 בדצמבר 1946) הוא כדורגלן ישראלי ששיחק בעמדת המגן.

==קריירה==
שטמברג החל את הקריירה שלו בסקציה נס ציונה, וערך את הופעת הבכורה שלו בקבוצה הבוגרת ב-1965 במקביל למשחקים בקבוצת הנוער ובנבחרת הנוער. ב-1968 זכה עם הקבוצה בגביע לזכרו של דוד וישניה, לאחר שניצחו את הפועל ראשון לציון.

ב-1969 עבר שטמברג למכבי תל אביב. את הופעת הבכורה במועדון ערך ב-4 באוקטובר 1969, במשחק נגד מכבי חיפה במסגרת הליגה הראשונה. באותה עונה זכה עם הקבוצה בדאבל. בעונה לאחר מכן זכה עם הקבוצה באליפות אסיה לקבוצות.

==תארים==
;סקציה נס ציונה
* גביע דוד וישניה (2): 1968

;מכבי תל אביב
* אליפות (2): 1969/1970, 1971/1972
* גביע המדינה (1): 1969/1970
* אליפות אסיה לקבוצות (1): 1970/1971

== קישורים חיצוניים ==
* 

==הערות שוליים==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:נס ציונה: כדורגלנים
קטגוריה:כדורגלני סקציה נס ציונה
קטגוריה:כדורגלני מכבי תל אביב
קטגוריה:אנשי היישוב ילידי הארץ
קטגוריה:ישראלים שנולדו ב-1946
אורי (נהר)

נהר אורי (בגאלית סקוטית: Uaraidh / Ùraidh) הוא נהר קטן בצפון מזרח סקוטלנד הממוקם באזור גאריוך במחוז אברדנשייר. מקורותיו קרובים לבנאצ'י, כ-25 מיילים מצפון-מערב לאברדין. הנהר עובר כ-15 מיילים לפני שהוא פוגש את נהר הדון בקצה הדרומי של אינברורי. יובלו העיקרי הוא נהר גאדי ברן. דייג סלמון ופורל מותרים בנהר.<ref name="fly"></ref>

שרות הסקר והמיפוי הממשלתי של בריטניה משתמש בשם "נהר אורי" ("River Urie")<ref name="ordnancesurvey"></ref> ואיות זה משמש לעיתים קרובות, אולי בגלל הקשר עם אינברורי (שבעצמו נכתב אינברורי עד המאה התשע-עשרה<ref name="gazette"></ref>). האוכלוסייה המקומית מעדיפה בדרך כלל את האיות "אורי" ("Ury") המשמש בדרך כלל את מועצת אברדנשייר.<ref name="aberdeenshire"></ref>

==קישורים חיצוניים==

==הערות שוליים==

קטגוריה:סקוטלנד: גאוגרפיה
קטגוריה:סקוטלנד: נהרות
שינויי מזג האוויר

"שינויי מזג האוויר" הוא שיר שנכתב והולחן על ידי שלמה ארצי ועובד על ידי דדי שלזינגר ויאיר שרגאי. השיר יצא כחלק מהאלבום "דרכים" בשנת 1979.

==רקע==
השיר נכתב בחדר בית מלון בניו יורק כשלא יכל לצאת להופעה בעקבות כמות שלג רבה שהצטברה, דבר שבא לידי ביטוי בשיר במוטיב מזג האוויר והשפעתו על המחשבה.
כמו כן, השיר מתאר תקופה של שינוי ובחינת החלטות קודמות, דבר אשר תואם את אופי אלבום "דרכים" אשר השיר הוא חלק ממנו.

לאחר צאתו נטען כי הולחן על פי היצירה האלקטרונית האינסטרומנטלית "Mirage" של האמן ז'אן לוק פונטי, ובהמשך אף ניתן קרדיט לזה האחרון על השיר.

בשנת 2008 השיר חודש על ידי יעקב לשצ'ינסקי לאלבומו "סיום מפואר בלחיצת כפתור".

בשנת 2023 התזמורת האנדלוסית הישראלית אשדוד והמפיק המוזיקלי פטריק סבג הוציאו גרסת כיסוי לשיר בשיתוף פעולה עם בניה ברבי.

==מיקומי שיא==

=== גרסת התזמורת האנדלוסית הישראלית אשדוד, פטריק סבג ובניה ברבי ===

==קישורים חיצוניים==

==הערות שוליים==

קטגוריה:שירי 1979
קטגוריה:סינגלים מ-1979
קטגוריה:שירי שלמה ארצי
קטגוריה:שירים בעברית
קטגוריה:שירים שנכתבו על ידי שלמה ארצי
קטגוריה:שירים שהולחנו על ידי שלמה ארצי
קטגוריה:שירים על מזג אוויר
יחסי הודו–נאורו

[[ראש ממשלת הודו נרנדרה מודי (מימין) נפגש עם נשיא נאורו בארון ואקה בג'איפור, 2015]]
יחסי הודו–נאורו הם היחסים הבינלאומיים בין הודו לנאורו, אשר כוננו מאז עצמאותו של האי ב-1968. הודו ונאורו הן רפובליקות בחבר העמים הבריטי.

== היסטוריה ==
נאורו השקיעה ב-Paradeep Phosphates Ltd (התאגדה ב-1981) מיזם משותף בין ממשלות הודו ונאורו. הנשיא ברנרד דוויוגו ביקר בהודו ביוני 1993, כאשר נאורו עזבה את מניותיה עקב הפסדים שנגרמו בשווי 63.8 מיליון דולר אוסטרלי ב-Paradeep Phosphate Ltd. הודו קנתה את ההון העצמי של נאורו בסכום שהשקיעה נאורו בתחילה. הנשיא קינזה קלודומאר ביקר בהודו במהלך אפריל 1998 כדי להשתתף באספת האספה הראשונה של מתקן הסביבה העולמי (GEF). הביקור נוצל לחילופי דעות דו-צדדיים והנשיא התקבל כאורח מדינה במשך יומיים לאחר פגישת ה-GEF. <ref></ref>

ראש הממשלה נרנדרה מודי אירח ועידת פורום של 14 מדינות הודו–מדינות איי האוקיינוס השקט בסובה, פיג'י, במהלך ביקור במדינת האי שכלל משלחת מנאורו שבה הודו התחייבה להקים משרד סחר בניו דלהי, בניית רשת תקשורת פאן-פסיפיק, להגדיל את הסיוע למענק ל-$200,000 בשנה לאזור ומתן אשרת הגעה לאזרחי נאורו.

שר ההגנה של הודו, סובהאש בהמר, ביקר בנאורו לרגל יום השנה ה-50 שלהם ליום החוקה. ממשלת הודו גם סייעה למשטרת נאורו עם אספקת המדים שלהם לחגיגות ועם אספקת 22 רכבי שטח ו-2 אוטובוסים למדינה. <ref></ref>

== סיוע חוץ ==
הודו היא אחת התורמות הגדולות ביותר לאי על ידי סיוע למשרד החינוך להקים מתקני תחבורה לתלמידים וקרנות לגיוס מורים נוספים לבתי הספר, ושיפרה את התשתית של הפרלמנט על ידי הקמת חיבורי תחבורה ומחשבים לחברי הפרלמנט וליו"ר.

בנובמבר 2003, ממשלת נאורו ביקשה שוב למלא צוות מומחים בתחום המחשוב, כריית פוספט, ייצור חשמל ומפעל התפלה. הנשיא מרקוס סטיבן ביקר בהודו באוקטובר 2010 למשחקי חבר העמים בניו דלהי שם זכה האי במדליית זהב ובמדליית כסף בהרמת משקולות במשחקים. <ref></ref>

בתחום העבודה, ממשלת הודו הקצתה 5 משבצות לנאורו לקורסי הכשרה במסגרת התוכנית הודית לשיתוף פעולה טכני וכלכלי (ITEC) בשנים 2010–2011. <ref></ref> משבצת מלגה אחת מוצעת גם במסגרת מלגת תרבות כללית של ICCR (תוכנית עממית).

הודו התקבלה כשותפת הדיאלוג של פסגת פורום איי האוקיינוס השקט ה-33 כסיוע מתמשך לנאורו ולמדינות אחרות באיי האוקיינוס השקט. <ref>[http://www.mea.gov.in/press-releases.htm?dtl/12929/The+Pacific+Islands+Forum+admits+India+as+a+Dialogue+Partner Info at mea.gov.in]</ref> הנציב העליון ההודי בפיג'י מוסמך במקביל לנאורו ולנאורו יש קונסוליית כבוד בניו דלהי. <ref></ref>

== משברי פליטים באוסטרליה ==
בשנת 2014, ממשלת אוסטרליה הטיסה בחשאי 157 מבקשי מקלט ממוצא טמילי ממרכז המעצר בקנברה לנאורו תחת אידיאל "ייחודי" שנוהל על ידי שר ההגירה סקוט מוריסון לאחר שסירבו להיפגש עם קציני קונסול הודים בקנברה. <ref></ref>

==קישורים חיצוניים==

== הערות שוליים ==
עלילות ספיידרוויק (סדרת טלוויזיה)

עלילות ספיידרוויק (באנגלית: The Spiderwick Chronicles) היא סדרת פנטזיה אמריקאית המבוססת על סדרת ספרים באותו השם שנכתבה על ידי טוני דיטרליצי והולי בלק.

הסדרה עתידה לעלות לשירות הזרמת המדיה "דיסני+".

==צוות השחקנים והדמויות==
* ליון דניאלס – ג'ארד גרייס, תאומו ההרפתקן, החכם והאימפולסיבי, של סיימון; שמגלה את עולם הפיות הנסתר שחבוי ביערות של אחוזת ספיידרוויק.
* נואה קוטרל – סיימון גרייס, תאומו המהורהר והרציונלי יותר של ג'ארד, שמתקשה לקבל את סיפוריו של אחיו.
* ג'וי ברייאנט – הלן גרייס, אם משפחת גרייס, שעוברת עם ילדיה לאחוזת ספיידרוויק המשפחתית לאחר גירושיה בניסיון לפרנס את משפחתה.
* כריסטיאן סלייטר – מולגראת, מפלצת שלה מזימה להשתלט על עולם הפיות באמצעות סודות הכלולים במדריך של ארתור ספיידרוויק.

==הפקה==
===פיתוח===
ב-12 בנובמבר 2021, נמסר על פיתוחו של עיבוד טלוויזיוני על בסיס סדרת הספרים "עלילות ספיידרוויק" עבור שירות "דיסני+", שעל פיתוחו וכתיבתו יהיה אמון היוצר ארון אלי קולייט. עוד נמסר כי הסדרה תופק בקופרודוקציה בין חטיבת הטלוויזיה של "סרטי פרמאונט" לבין חטיבת הטלוויזיה של "אולפני המאה ה-20". תהליך הפקתה של הסדרה החל בפברואר 2022. במאי 2022, נמסר כי הבמאית קאט קוירו הצטרפה להפקת הסדרה כמפיקה בפועל וכבמאית שני הפרקים הראשונים.
===ליהוק===
בשלהי אוגוסט 2022, נמסר על ליהוקו של כריסטיאן סלייטר לצוות השחקנים הראשי, בדמותו של מולגראת', האנטגוניסט הראשי. על פי הדיווחים, נמסר כי דמותו של מולגראת' עתידה להופיע רק במהלך העונה הראשונה. עוד נמסר על ליהוקם של ליון דניאלס ונואה קוטרל לדמויותיהם של התאומים ג'ארד וסיימון; ועל ליהוקה של ג'וי ברייאנט לדמותה של הלן, אם משפחת גרייס.
===צילומים===
צילומי העונה הראשונה החלו ב-12 בספטמבר 2022, בוונקובר ובפארק אגם הצבי שבקנדה.

==קישורים חיצוניים==

==הערות שוליים==

קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:סדרות דרמה אמריקאיות
קטגוריה:סדרות נעורים אמריקאיות
קטגוריה:סדרות פנטזיה אמריקאיות
קטגוריה:סדרות טלוויזיה המבוססות על ספרים
קטגוריה:דיסני+: תוכניות וסדרות
הארלם (כדורגל)

מועדון הכדורגל הארלם (בהולנדית: Haarlemsche Football Club Haarlem) היה מועדון כדורגל הולנדי מהעיר הארלם שהתקיים בין 1889 ו-2010 אז הוכרז כפושט רגל, במהלך השנים שיחקה הקבוצה בליגת העל ההולנדית, זכתה באליפות הולנד ובגביע ההולנדי והשתתפה בגביע אופ"א, עיקר הצלחתה היה בשנות ה-70 וה-80 של המאה ה-20. לאחר פירוק הקבוצה נמכרו הזכויות על השם הארלם למועדון הכדורגל המלכותי של הארלם המשחק כיום בליגה השלישית.

==היסטוריה==
המועדון נוסד כאגודת ספורט ב-1 באוקטובר 1889 על ידי פייט צ'רבון ששימש כקפטן הקבוצה וכיושב הראש הראשון של האגודה. הקבוצה שיחקה במסגרת אליפות הולנד טרם הקמת הכדורגל המקצועני בהולנד. ב-1902 העפילה לראשונה לגמר הגביע ההולנדי וזכתה בו לאחר ניצחון 2–1 על HBS דן האג שהייתה קבוצת צמרת ואלופת הולנד פעמים קודם לכן. ב-1911 העפילה הקבוצה פעם נוספת לגמר הגביע אך הפעם הפסידה 0–1 לקוויק דן האג, עונה לאחר מכן העפילה בפעם השלישית לגמר הגביע וזכתה בו בפעם השנייה לאחר ניצחון 2–0 על ויטסה ארנהם.

הקבוצה המשיכה לשחק באליפות הולנד עד להקמת הליגות המקצועניות, אז הצטרפה לליגת המבחן בעונת 1954/55 ושובצה לדרג ג' שהיה הליגה השלישית באותם הימים, לאחר שתי עונות עלתה הקבוצה לליגת המשנה. הקבוצה נדדה בין הליגה השנייה והליגה השלישית מסוף שנות ה-50 ועד לסוף שנות ה-60. בעונת 1968/1969 סיימה הקבוצה במקום השני בליגת המשנה ולראשונה העפילה לליגת העל ההולנדית. בעשור הבא הייתה הקבוצה ברוב עונותיה בליגה הבכירה אך ירדה כ-3 פעמים לליגת המשנה וחזרה לאחר עונה אחת כאלופת הליגה ה-2. בעונת עונת 1981/1982 סיימה הקבוצה במקום ה-4 בליגה הראשונה והעפילה לגביע אופ"א, בסיבוב הראשון גברה הקבוצה על גנט 5–4 בסיכום צמד משחקים. בסיבוב השני הודחה הקבוצה לאחר שהובסה 1–5 בידי ספרטק מוסקבה (במהלך המשחק במוסקבה התרחש אסון לוז'ניקי).
בליגה הבכירה שיחקה הקבוצה עד לסיום עונת 1989/1990 אז סיימה במקום האחרון וירדה לליגת המשנה בה שיחקה עד להתפרקותה ב-2010.
==הפירוק==
ב-2009 החלה הקבוצה להיקלע לקשיים כלכלים משמעותיים, בתחילה חתמה הקבוצה על הסכם שיתוף פעולה עם איאקס בו יושאלו שחקנים מן הקבוצה אל הארלם ויונהג שיתוף פעולה כלכלי בנושא העברות, אך בינואר 2010 הגיע המועדון לחדלת פירעון והליגה הכריזה עליו כפושט רגל והדיחה את הארלם ממערך הליגות המקצועניות, בפברואר של אותה השנה נרכשו הזכויות על השם מועדון הכדורגל הארלם והוקמה קבוצה חובבנית בשם מועדון הכדורגל המלכותי של הארלם על מנת להמשיך את מורשת המועדון.

==הישגים==
*אליפות הולנד
**(1) 1946
*הגביע ההולנדי
**(2) 1902, 1912
**סגנית
***(3) 1911, 1914, 1950

==קישורים חיצוניים==

קטגוריה:צפון הולנד
קטגוריה:קבוצות כדורגל שהתפרקו
קטגוריה:קבוצות כדורגל הולנדיות
קטגוריה:קבוצות כדורגל שהוקמו ב-1889
זכוכיות

זכוכיות הוא שיר שבוצע על ידי שירי מימון ויצא בשנת 2015. השיר נכתב, הולחן ועבר עיבוד על ידי דור דניאל.

==רקע==
השיר עוסק בזוגיות ומשבר ביחסים - בין אם במשבר בזוגיות מתמשכת בצל היומיום ובין אם במשבר בין אדם לאלוהים, תוך עיסוק באפשרות התיקון.

==ביקורות==
באתר פרוגי נכתב כי מילות השיר עמוקות ומבטאות את התחושה הרצויה מהשיר ושהעיבוד והלחן תואמים לקולה של מימון.

עם זאת, יוסי חרסונסקי ביקר את מילות השיר על השימוש בשפה טלוויזיונית ואת הסגנון המוזיקלי כ"פושר", לא ייחודי ומכוון להצלחה במצעדי המוזיקה.

==מיקומי שיא==

==הערות שוליים==

קטגוריה:שירי שירי מימון
קטגוריה:שירים בעברית
סבטיסלב פשיץ'

סבטיסלב "קארי" פשיץ (בסרבית: Светислав "Кари" Пешић; נולד ב-28 באוגוסט 1949) הוא מאמן כדורסל סרבי וכדורסלן עבר, המשמש כמאמן הראשי של נבחרת סרביה. פשיץ' הוא אחד ממאמני הכדורסל האירופיים המצליחים ביותר.

== קריירת משחק ==
במהלך קריירת המשחק שלו בעמדת הקלע, פשיץ' שיחק בפירוט (1964–1967), פרטיזן בלגרד (1967–1971) ובוסנה סרייבו (1971–1979). במדי בוסנה הוא זכה בגביע היוגוסלבי ובאליפות הליגה היוגוסלבית ב-1978 ובגביע אירופה לאלופות בכדורסל ב-.<ref></ref>

פשיץ' התמודד בדראפט ה-NBA ב-1971, אך לא נבחר.

== קריירת אימון ==
=== מועדונים ===
ברמת המועדונים, פשיץ' זכה בטרבל (הכתר המשולש, זכייה באליפות, גביע ואליפות אירופה) ב-2003, בזמן שהיה מאמן ברצלונה. ב-16 בנובמבר 2010, הוא מונה למאמן ולנסיה לשארית עונת 2010/11.<ref>[http://www.euroleague.net/news/i/78550/180 Power Electronics makes Pesic new boss!]</ref> בנובמבר 2012 מונה פשיץ' למאמן הקבוצה הגרמנית באיירן מינכן.<ref></ref> ב-28 בפברואר 2015, הוא האריך את חוזהו במועדון עד 2017.<ref></ref> ב-24 ביולי 2016, הוא עזב את באיירן לבקשתו, מסיבות בריאותיות.<ref></ref>

ב-9 בפברואר 2018 חזר לברצלונה כמאמן, עד תום העונה.<ref></ref>

ב-2020 נבחר פשיץ' להיכל התהילה של פיב"א כמאמן.<ref></ref>

=== נבחרת לאומית ===
פשיץ' הוביל את הנבחרת הצעירה של יוגוסלביה (עד גיל 19), בה שיחקו הכוכבים הבינלאומיים העתידיים ולאדה דיבאץ, אלכסנדר ג'ורג'ביץ', טוני קוקוץ' ודינו ראדג'ה, למדליית זהב באליפות העולם 1987, על ידי ניצחון על נבחרת ארצות הברית פעמיים במהלך הטורניר.<ref></ref>

כמאמן נבחרת גרמניה הבוגרת, הוא זכה במדליית הזהב באליפות אירופה 1993 (שהתארחה בגרמניה).

עם נבחרת הרפובליקה הפדרלית של יוגוסלביה בכדורסל, פשיץ' זכה במדליות זהב באליפות העולם 2002, שנערכה באינדיאנפוליס, וביורובאסקט 2001 שנערכה בטורקיה. הוא התפטר מאימון הנבחרת ב-1 בדצמבר 2002.<ref></ref>

ב-28 בספטמבר 2021, פדרציית הכדורסל של סרביה החתימה את פשיץ' כמאמן נבחרת סרביה.<ref></ref>

== חיים אישיים ==
יחד עם אזרחותו הסרבית, לפשיץ' יש גם אזרחות גרמנית. בנו, מרקו (נולד ב-1976), גם כדורסלן מקצועני לשעבר, והיה חבר בנבחרת גרמניה הבוגרת. כדורסלן העבר הגרמני יאן יאגלה הוא חתנו, עקב נישואיו עם בתו של פשיץ', איוונה.

== קישורים חיצוניים ==

== הערות שוליים ==

קטגוריה:מאמני ולנסיה בכדורסל
קטגוריה:מאמני דינמו מוסקבה בכדורסל
קטגוריה:מאמני ברצלונה בכדורסל
קטגוריה:כדורסלני פרטיזן בלגרד
קטגוריה:חברי היכל התהילה של פיב"א
קטגוריה:כדורסלנים יוגוסלבים
קטגוריה:כדורסלנים סרבים
קטגוריה:כדורסלני בוסנה סרייבו
קטגוריה:מאמני נבחרת סרביה בכדורסל
קטגוריה:מאמני כדורסל סרבים
קטגוריה:מאמני כדורסל
קטגוריה:ילידי 1949
וואלור

מועדון הכדורגל וואלור (באיסלנדית: Knattspyrnufélagið Valur או בקיצור Valur - בעברית "וואלור") הוא מועדון כדורגל איסלנדי מהעיר רייקיאוויק, בירת איסלנד. הקבוצה משחקת את משחקי הבית שלה באצטדיון הידארנדי שברייקאוויק, וצבעי הקבוצה הם אדום ולבן. המועדון הוא מועדון ספורט גדול באיסלנד שלו קבוצות במגוון ענפים.
== היסטוריה ==
קבוצת הכדורגל של המועדון נחשבת לאחת הקבוצות הבולטות באיסלנד, כאשר היא השתתפה בליגה המקומית הבכירה החל מ-1915, ורק 3 עונות מתוך כלל העונות של הליגה האיסלנדית - הקבוצה לא לקחה חלק בליגה הבכירה. הקבוצה זכתה בתואר האליפות לראשונה בשנת 1930, ומאז לקבוצה 23 אליפויות הליגה האיסלנדית הבכירה, כאשר האחרונה שבהם ב-2020. בנוסף זכתה הקבוצה גם ב-11 תוארי גביע מקומיים. הקבוצה גם מחזיקה בשיא נוכחות קהל למשחק כדורגל באיסלנד (שנחשבת לאומה קטנה במיוחד), שהוא 18,243 צופים במשחקה של הקבוצה מול בנפיקה ליסבון ב-1968.

==תארים==
* אליפות איסלנד: 23
** 1930, 1933, 1935, 1936, 1937, 1938, 1940, 1942, 1943, 1944, 1945, 1956, 1966, 1967, 1976, 1978, 1980, 1985, 1987, 2007, 2017, 2018, 2020
* הגביע האיסלנדי: 11
** 1965, 1974, 1976, 1977, 1988, 1990, 1991, 1992, 2005, 2015, 2016
* גביע הליגה האיסלנדי: 3
** 2008, 2011, 2018
* הסופר קאפ האיסלנדי: 11
** 1977, 1979, 1988, 1991, 1992, 1993, 2006, 2008, 2016, 2017, 2018

==קישורים חיצוניים==
* 

קטגוריה:קבוצות כדורגל איסלנדיות
קטגוריה:קבוצות כדורגל שהוקמו ב-1911
קטגוריה:רייקיאוויק: ספורט
יחסי טורקמניסטן–סין

יחסי טורקמניסטן–סין הם היחסים הדו-צדדיים בין סין לטורקמניסטן.

== סקירה כללית ==
סין היא המדינה הראשונה שכוננה יחסים דיפלומטיים עם טורקמניסטן. <ref></ref> ב-6 בינואר 1992 חתמה סין על הסכם על כינון יחסים דיפלומטיים עם טורקמניסטן. <ref></ref>

בשנת 2020, היצוא של סין לטורקמניסטן הוערך ב-445 מיליון דולר ויצוא טורקמניסטן לסין הוערך ב-5.3 מיליארד דולר. <ref></ref>

==קישורים חיצוניים==

== הערות שוליים ==
יחסי טג'יקיסטן–סין

יחסי טג'יקיסטן–סין הם יחסי החוץ בין הרפובליקה העממית של סין וטג'יקיסטן. לשתי המדינות יש יחסי ידידות המאופיינים בשיתוף פעולה דו-צדדי ורב-צדדי.

== היסטוריה ==
שתי המדינות כוננו יחסים רשמיים ב-4 בינואר 1992, זמן קצר לאחר פירוק ברית המועצות. מנהיג טג'יקיסטן, הנשיא אמומאלי רחמון, ביקר לראשונה בבייג'ינג במרץ 1993. <ref></ref>

== כלכלה ומסחר ==
מחזור הסחר הכולל בין שתי המדינות בשנת 2012 הגיע ל-2 מיליארד דולר. סין היא בין שלושת שותפות הסחר הגדולות של טג'יקיסטן. <ref></ref> מספר מפעלים סיניים גדולים בתעשיות שונות פועלים בטג'יקיסטן.

== סכסוך גבולות ==
לסין הייתה תביעה טריטוריאלית ארוכת שנים על כ-28,430 קמ"ר של טריטוריה טג'יקית מאז 1884, שנלקחה משושלת צ'ינג על ידי הסכמים לא שוויוניים.<ref name="The Jamestown Foundation-1"></ref><ref name=":0"></ref>

בשנת 2011, כחלק מהסכם גבול, ויתרה סין רשמית על תביעתה על 96% מכלל השטח השנוי במחלוקת, בעוד טג'יקיסטן ויתרה על כ-4% - כ-1,137 קמ"ר - לסין. <ref></ref> <ref></ref>

== שיתוף פעולה בינלאומי ==
טג'יקיסטן וסין חברות פעילות בארגונים אזוריים ובינלאומיים, וכתוצאה מכך, הן משתפות פעולה הדוק במסגרות של ארגונים אלה, במיוחד במסגרת ארגון שאנגחאי לשיתוף פעולה.

מכיוון שיש לה גבול עם מחוז שינג'יאנג המוסלמי בסין, היציבות הפוליטית של טג'יקיסטן חשובה מאוד לסין. סין תומכת בתוקף במאמציה של טג'יקיסטן לשמור על ביטחונה הלאומי ויציבותה, והיא גם עוזרת לטג'יקיסטן לפתח את כלכלתה. ב-2012, טג'יקיסטן השיגה את הבטחתה של סין לספק לה כמעט מיליארד דולר בצורת מענקים, סיוע טכני ואשראי בתנאים מועדפים. <ref></ref>

שגרירות הרפובליקה העממית של סין בדושנבה פועלת מאז 13 במרץ 1992 ושגרירות הרפובליקה של טג'יקיסטן בבייג'ינג הוקמה ב-7 באפריל 1997.

המסגרת המשפטית של מערכת היחסים בין שתי המדינות כוללת יותר מ-200 הסכמים בין-מדינתיים ובין-ממשלתיים.

=== האומות המאוחדות ===
ביולי 2019, טג'יקיסטן הייתה אחת מ-50 מדינות שתמכו במדיניותה של סין בשינג'יאנג, ואף חתמה על מכתב משותף ל-UNHRC המשבח את "ההישגים המדהימים של סין בתחום זכויות האדם", בטענה "עכשיו הבטיחות והביטחון חזרו לשינג'יאנג והבסיס הבסיסי. זכויות האדם של אנשים מכל הקבוצות האתניות שם נשמרות. <ref></ref> <ref></ref>

בנובמבר 2019, טג'יקיסטן הייתה אחת מ-54 מדינות שחתמו על הצהרה משותפת שבה הביעו את תמיכתן במדיניותה של סין בשינג'יאנג. <ref></ref>

ביוני 2020, טג'יקיסטן הייתה אחת מ-53 מדינות שתמכו בחוק הביטחון הלאומי בהונג קונג באו"ם.<ref name=""></ref>

== שיתוף פעולה צבאי וביטחוני ==
ממשלות סין וטג'יקיסטן משתפות פעולה בתחום הביטחון והאימונים הצבאיים; שיתוף הפעולה הזה התחזק מאז פלישת ארצות הברית לאפגניסטן ב-2001. הצבאות של שתי המדינות ערכו תרגילים צבאיים משותפים מאז 2006. בשנת 2021, על רקע חששות ביטחוניים הקשורים למתקפה של הטליבאן ב-2021, השר הסיני לביטחון פנים, ז'או קז'י, אמר כי התרגילים הצבאיים ישפרו את מאמצי המלחמה בטרור של שתי המדינות. <ref></ref>

נטען כי חיילים סינים נמצאים בטג'יקיסטן מאז 2016 לערך, במטרה לפקח על הגישה למסדרון וואקהאן.<ref name="WapoFeb18"></ref> שר החוץ של הרפובליקה של טג'יקיסטן הכחיש שיש חיילים סינים בטג'יקיסטן.<ref name="WapoFeb18" />

== קישורים חיצוניים ==

== הערות שוליים ==
סופה של חול (מיני-אלבום)

סופה של חול הוא המיני-אלבום השני של הזמר הישראלי איתי לוי. האלבום יצא לאור ב-2021, על ידי חברת התקליטים רות הפקות.

== רשימת רצועות ==

== קישורים חיצוניים ==

== הערות שוליים ==

קטגוריה:מיני-אלבומים מ-2021
קטגוריה:אלבומי איתי לוי
קטגוריה:מיני-אלבומים בעברית
קטגוריה:אלבומים שהופקו על ידי אסף צרויה
קטגוריה:אלבומים שהופקו על ידי דולי ופן
קטגוריה:אלבומים שהופקו על ידי מתן דרור
פרדריק צ'רי

פרדריק ב. צ'רי (באנגלית: Frederick B. Chary; 18 באוגוסט 1939, פילדלפיה, ארצות הברית–14 בנובמבר 2020, גרי, אינדיאנה, ארצות הברית) היה היסטוריון יהודי-אמריקאי, פרופסור אמריטוס באוניברסיטת אינדיאנה אשר התמחה בהיסטוריה של בולגריה ושל יהדות בולגריה.

==קורות חייו==
פרדריק צ'רי נולד בפילדלפיה להרמן ונורמה לבית סילבר. ב-1962 רכש תואר ראשון באוניברסיטת פנסילבניה, תואר שני וב-1968 דוקטורט בהיסטוריה באוניברסיטת פיטסבורג. הוא למד בסיוע מלגת לימודים מטעם תוכנית פולברייט ונמנה עם ראשוני הסטודנטים האמריקאיים שביצעו מחקר אקדמי במזרח אירופה בתקופת המלחמה הקרה.

מ-1967 הועסק צ'רי בקמפוס הצפון מערבי של אוניברסיטת אינדיאנה והגיע לדרגת פרופסור מן המניין. כן כיהן כמרצה אורח במכון ליחסי חוץ של מחלקת המדינה של ארצות הברית. צ'רי התמחה בהיסטוריה של בולגריה ויהדות בולגריה וכיהן כנשיא האגודה ללימודים בולגריים של צפון אמריקה. כן כיהן כנשיא החברה ההיסטורית היהודית של אינדיאנה . ספרו [https://archive.org/details/bulgarianjewsfin0000char יהודי בולגריה והפתרון הסופי (1940–1944)] תיאר לראשונה את סיפור הישרדותה של יהדות בולגריה בתקופת השואה, מניעת הגירוש למחנה ההשמדה טרבלינקה למרות עמדתו של הממשל הבולגרי שהיה בעל ברית של גרמניה הנאצית. צ'רי דאג לבצע הבחנה ברורה בין הממשל הבולגרי ובראשו המלך בוריס השלישי אשר תמכו בהשמדה, לבין העם הבולגרי, הכנסייה האורתודוקסית הבולגרית, פוליטיקאים והאליטה האינטלקטואלית, שאמנם בחלקם תמכו בחוק להגנה האומה, אך התנגדו להשמדה הפיזית של יהודי בולגריה. צ'רי הביא את סיפור השמדתם של יהודי תראקיה היוונית, מקדוניה הווארדארית והעיר פירוט.

פרדריק צ'רי הלך לעולמו ב-2020 מסיבוכים רפואיים שנגרמו ממחלת נגיף קורונה 2019 בה חלה.

==מכתביו==
<div style="direction: ltr;">
* The Bulgarian Jews and the Final Solution, 1940-1944, University of Pittsburgh Press, 1972, 
* The History of Bulgaria, ABC-CLIO, Santa Barbara, 2011, 
* CHUTZPAH AND NAÏVETÉ, Xlibris, U.S.A, 2014, 
</div>

==הערות שוליים==

קטגוריה:היסטוריונים יהודים אמריקאים
קטגוריה:יהדות בולגריה
קטגוריה:סגל אוניברסיטת אינדיאנה
קטגוריה:בעלי תואר דוקטור מאוניברסיטת פיטסבורג
קטגוריה:בוגרי אוניברסיטת פנסילבניה
קטגוריה:אמריקאים שנפטרו במגפת הקורונה
קטגוריה:אמריקאים שנולדו ב-1939
קטגוריה:אמריקאים שנפטרו ב-2020
התאחדות הכדורגל של האג

VV דן האג (בהולנדית: Haagse Voetbal Vereniging או בקיצור HVV בתרגום לעברית: "התאחדות הכדורגל של האג") הוא מועדון כדורגל חובבני הולנדי המשחק כיום בליגות הנמוכות בהולנד. המועדון הוקם ב-1883, והוא אחד ממועדוני הכדורגל הראשונים שהוקמו בהולנד, ונחשב עד היום אחד מהבכירים כאשר הוא זכה מאז הקמתו בעשר אליפויות הליגה הבכירה בהולנד בין השנים 1890 ועד 1914, ובנוסף בגביע הולנד אחד בעונת 1902/1903.

== היסטוריה ==
המועדון הוקם ב-1883 כהרחבה ל"מועדון הקריקט של האג" ("Hague Cricket Club" - בקיצור "HCC") שנות הזהב של המועדון היו החל מ-1890 (שבע שנים לאחר שהוקם), ועד 1914 (תחילת מלחמת העולם הראשונה) ובמהלכו זכה גם בגביע הולנדי אחד שהשלים לה דאבל היסטורי, והוא היה המועדון ההולנדי המצליח והבולט ביותר בתקופה המוקדמת הזו. שניים משחקניה זכו במדליות ארד בענף הכדורגל עם המשלחת ההולנדית של אולימפיאדת סטוקהולם ב-1912. העונה האחרונה של המועדון בליגה הבכירה הייתה בשנת 1932 לאחר מכן ירד לליגות הנמוכות יותר ודעך במהלך השנים, בעיקר עקב פתיחת קבוצות חדשות והתמקצעותן בכדורגל ההולנדי, ועליית מחליפתה באזור האג, דן האג, ולעומת זאת הישארותו של המועדון חובבני. בשנת 1978, לרגל מאה שנה למועדון, המלכה יוליאנה העניקה למועדון חסות מלכותית, עם הקידומת "Koninklijke" ("מלכותי"), בשל תפקידה החלוצי בספורט ההולנדי, כולל על חלקו בהקמת התאחדות הכדורגל ההולנדית המלכותית (ה-KNVB) בשנת 1889. מאז הוא נקרא "Koninklijke Haagse Cricket & Voetbal Vereniging" (מועדון הקריקט והכדורגל המלכותי של האג), בקיצור KHC&VV. כיום המועדון מתנהל באופן חובבני והוא חלק ממועדון ספורט של האג, שבו ענפים רבים כמו טניס, סקווש וג'ודו, ובו 1750 חברים.

== תארים ==
* אליפות הולנד בכדורגל (10):
: 1890/1891, 1895/1896, 1899/1900, 1900/1901, 1901/1902, 1902/1903, 1904/1905, 1906/1907, 1909/1910, 1913/1914
* הגביע ההולנדי (3):
: 1902/1903

== קישורים חיצוניים ==
* 

קטגוריה:קבוצות כדורגל הולנדיות
קטגוריה:האג: ספורט
קטגוריה:קבוצות כדורגל שהוקמו ב-1883
אקרנס (כדורגל)

אייבתרוטאבנדלאג אקרנס (באיסלנדית: Íþróttabandalag Akraness - "מועדון הספורט אקרנס" או בקיצור ÍA או "אקרנס") הוא מועדון ספורט ומועדון כדורגל איסלנדי מהעיר אקרנס, שבמערב איסלנד. הקבוצה משחקת את משחקי הבית שלה באצטדיון אקרנסוולור שבאקרנס, וצבעי הקבוצה הם שחור וצהוב. המועדון הוא מועדון ספורט גדול באיסלנד שלו קבוצות במגוון ענפים אחרים חוץ מכדורגל, כמו: כדורסל, גולף, רכיבה, התעמלות קרקע, כדורעף, באולינג, קראטה, בדמינטון, שחייה, והרמת משקולות. קבוצת הכדורגל של המועדון נחשבת לאחת הקבוצות הבולטות באיסלנד, כאשר היא השתתפה בליגה המקומית הבכירה כמעט החל מהקמתה, ומאז זכתה ב-18 תוארי אליפות ליגת העל האיסלנדית, ובנוסף זכתה הקבוצה גם ב-9 תוארי גביע מקומיים.

המועדון השתתף בתחרויות האירופיות באופן קבוע בעברו מפאת זכיותיו הרבות באליפויות בזירה המקומית, אולם הצליח לעבור סיבוב נוקאאוט במוקדמות מספר פעמים בודדות בלבד מתוכם.

==תארים==
* אליפות איסלנד: 18
** 1951, 1953, 1954, 1957, 1958, 1960, 1970, 1974, 1975, 1977, 1983, 1984, 1992, 1993, 1994, 1995, 1996, 2001
** סגנות (12): 1952, 1955, 1959, 1961, 1963, 1964, 1965, 1969, 1978, 1979, 1985, 1997
* הגביע האיסלנדי: 9
** 1978, 1982, 1983, 1984, 1986, 1993, 1996, 2000, 2003
** סגנות (10): 1961, 1963, 1964, 1965, 1969, 1974, 1975, 1976, 1999, 2021
* גביע הליגה האיסלנדי: 3
** 1996, 1999, 2003
* הסופר קאפ האיסלנדי: 1
** 2003

==קישורים חיצוניים==

* 

קטגוריה:קבוצות כדורגל איסלנדיות
קטגוריה:קבוצות כדורגל שהוקמו ב-1946
אולארצ'יק בשקט

אולארצ'יק בשקט הוא אלבום האולפן החמישי של הזמר הישראלי אלון אולארצ'יק. הוא יצא בהוצאת NMC בשנת 1998, כשנתיים לאחר פרסומו של "בואי נגיד שאני שלך". האלבום מרכז עיבודים שקטים לשיריו של אולארצ'יק (למעט "הסוף", של ברק חנוך), ברוח ההופעות החיות האינטימיות שביצעו אולארצ'יק וחנוך בשנים אלה. מתוך האלבום צעדו שני סינגלים חדשים במצעד הפזמונים השבועי של רשת ג': "נערה במשקפיים", שהגיע בשיאו למקום השביעי, ו"ילד מזדקן".

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי 1998
קטגוריה:אלבומי אלון אולארצ'יק
קטגוריה:אלבומים בעברית
קטגוריה:אלבומים שהוקלטו באולפני טריטון
קטגוריה:אלבומי חברת NMC יונייטד אנטרטיינמנט
נערה במשקפיים

נערה במשקפיים הוא סינגל שהוקלט על ידי הזמר הישראלי גידי גוב, נכתב על ידי יהונתן גפן והולחן על ידי אלון אוליארצ'יק. את השיר הוציאה לאור בשנת 1991 חברת התקליטים הד ארצי, והוא נכלל כרצועה השלישית באלבום האולפן החמישי של הזמר, "אין עוד יום".

== כתיבה והשמעה ==
השיר נכתב על ידי יהונתן גפן והולחן על ידי אלון אולארצ'יק, חברו של גוב מימי פעילותה של להקת כוורת. הוא הוצג כמועמד לכניסה למצעד הפזמונים השבועי של רשת ג' ב-30 באפריל 1991. בשבוע לאחר מכן דורג במקום ה-27. ב-21 במאי, לאחר שבוע צעידה אחד, יצא מהדירוג השבועי. השיר נכתב על השחקנית ענת עצמון.

== מיקומי שיא ==

== גרסתו של אלון אולארצ'יק ==

בשנת 1998 הוציא אולארצ'יק, שהלחין והפיק את השיר במקור, גרסת כיסוי משלו. היא נכללה כרצועה השביעית באלבומו החמישי "אולארצ'יק בשקט", שיצא לאור בהוצאת חברת התקליטים NMC. באלבום זה נכללו גרסות אקוסטיות ושקטות, שהולחנו מחדש על ידי ברק חנוך.

ב-2 בנובמבר 1997 החלה רשת ג' לשדר מוזיקה עברית בלבד, והחליטה להפסיק את המצעד השבועי. הוא חזר בינואר 1998 עם שירים חדשים לגמרי, שדורגו בהצבעה ציבורית שנערכה בשבוע לפני כן, 4 בינואר 1998. במצעד השבועי של 11 בינואר דורג השיר במקום השביעי. זהו המיקום הגבוה ביותר אליו הגיע השיר היות שבשבועיים החולפים דורג במקום השמיני וה-20 בהתאמה. ב-1 בפברואר יצא מהמצעד.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1991
קטגוריה:שירי 1998
קטגוריה:סינגלים מ-1991
קטגוריה:סינגלים מ-1998
קטגוריה:שירי אלון אולארצ'יק
קטגוריה:שירים בעברית
קטגוריה:שירים שנכתבו על ידי יהונתן גפן
קטגוריה:שירים שהולחנו על ידי אלון אולארצ'יק
קטגוריה:שירים שהופקו על ידי אלון אולארצ'יק
קטגוריה:סינגלים בהוצאת NMC יונייטד אנטרטיינמנט
קטגוריה:סינגלים בהוצאת הד ארצי
אולארצ'יק ג'אז

אולארצ'יק ג'אז הוא אלבום ההופעה הראשון של הזמר הישראלי אלון אולארצ'יק. את האלבום הוציאה לאור בשנת 1999 חברת התקליטים NMC, לאחר שהוקלט בהופעה חיה במועדון "הקמלוט" בתל אביב. באלבום זה השתתף אולארצ'יק בשירה בלבד ולראשונה באלבומיו לא השתתף בנגינה. הוא כלל גרסאות עבריות בתרגומו לשירי ג'אז ידועים.

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי הופעה מ-1999
קטגוריה:אלבומי אלון אולארצ'יק
קטגוריה:אלבומי הופעה בעברית
קטגוריה:אלבומי חברת NMC יונייטד אנטרטיינמנט
האוסף (אלבום של אלון אולארצ'יק)

האוסף הוא אלבום האוסף הראשון של הזמר הישראלי אלון אולארצ'יק. את האלבום הוציאה לאור בשנת 2002 חברת התקליטים NMC, ארבע שנים לאחר צאת "אולארצ'יק ג'אז". כלולים באלבום כמה מלהיטיו של אולארצ'יק כמו "בא לשכונה בחור חדש", "היא הולכת בדרכים", "בחור אנלוגי בעולם דיגיטלי", "החיים קשים", "בן בסט", "נערה במשקפיים", "שלום סלאם", "כולם כולם", "או שאתה שר או שלוקחים אותך מפה" ו"מאיר ואלון".

== רשימת רצועות ==

== קישורים חיצוניים ==
* 

== הערות שוליים ==

קטגוריה:אלבומי אוסף מ-2002
קטגוריה:אלבומי אלון אולארצ'יק
קטגוריה:אלבומים בעברית
קטגוריה:אלבומי חברת NMC יונייטד אנטרטיינמנט
הפיצוץ בשגרירות רוסיה באפגניסטן

ב-5 בספטמבר 2022, התרחש פיגוע התאבדות של מפגע בודד מחוץ לשגרירות רוסיה, בקאבול, אפגניסטן. בפיגוע נהרגו מזכיר השגרירות ומאבטח ועוד כ-7 אזרחים אפגנים שעמדו בתור מחוץ לשגרירות להגשת בקשות לויזות.

== הפיגוע ==
הפיגוע בוצע בסביבות השעה 10:50 בבוקר, כאשר אנשים רבים התאספו בשגרירות, כדי להגיש בקשות לאשרות כניסה לרוסיה.<ref name="AJ"></ref> משטרת קאבול מסרה שהמחבל נורה למוות על ידי כוחות הביטחון, אך מטעני הנפץ שהוא נשא התפוצצו לאחר שהוא נהרג. חאליד זדראן, דובר משטרת קאבול, אמר כי מאבטחי השגרירות עצרו את התוקף לפני שהגיע לשערי הבניין עצמו. "התרחש פיצוץ כאשר כוחות הביטחון ירו במחבל המתאבד לפני שהגיעו אל ההמון מחוץ לשגרירות הרוסית". במתקפת הטרור נהרגו לפחות שמונה בני אדם לפי אל-ג'זירה, מאידך, הסוכנות הרוסית הבינלאומית למידע רי"א נובוסטי דיווחה כי לפחות עשרה נהרגו. שניים מההרוגים היו עובדי השגרירות, בהם מאבטח והמזכיר, מיכאיל שאה Mikhail Shah. המשטרה מסרה שנהרגו, שני עובדי השגרירות ולפחות ארבעה אזרחים אפגנים. לא ברור בדיוק מה מספר האנשים נפצעו בפיגוע. סוכנות רי"א נובוסטי דיווחה על 15 עד 20 פצועים.

סוכנות הידיעות רויטרס ואתר החדשות ממוסקבה גזטה.רו דיווחו, שארגון מחוז ח'וראסאן של המדינה האסלאמית (IS-KP) קיבל על עצמו אחריות לפיגוע, באמצעות הרשת החברתית טלגרם.

==תגובות==
שר החוץ הרוסי, סרגיי לברוב, שבקר בטג'יקיסטן השכנה, כינה את הפיגוע כ"מעשה טרור" ואמר כי האבטחה בשגרירות הוחמרה. הוא עמד דקת דומיה לזכרם של ההרוגים וגינה את הפיגוע.<ref name=":0"></ref> מספר שעות לאחר הפיצוץ הודיע הנציג הרשמי של הטליבאן, מוג'אהיד זביהוללה Mujahid, Zabihullah, על פתיחת חקירה על ידי שירותי הביטחון של המדינה אודות נסיבות הפיגוע. יו"ר ועדת החקירה הרוסית אלכסנדר בסטריקין החוקר הראשי של רוסיה ויו"ר מטעם הנשיא של ועדת החקירות הרוסית, הנחה את מנהלת החקירות הראשית של ועדת החקירה של רוסיה לפתוח תיק חקירה פלילית על מותם של עובדי הנציגות הדיפלומטית הרוסית. זמן מה לאחר הפיגוע הוגברו הצעדים להגנה היקפית של השגרירות הרוסית, תוך מעורבות של כוחות נוספים מ"רשויות הטליבאן", שירות הביון והמודיעין הנגדי של אפגניסטן.

==קישורים חיצוניים==
* 
* 
* 
<div class="mw-content-ltr">
* 
* 
* 
* 
* 
* [https://www.bbc.com/news/world-asia-62764222 Afghanistan: Russian embassy staff killed in Kabul bombing, Alex Binley, BBC news, September 5 ]
* 
* 
</div>

== הערות שוליים ==

קטגוריה:מתקפות נגד נציגויות דיפלומטיות של רוסיה
קטגוריה:פעולות טרור ב-2022
שגרירות רוסיה באפגניסטן
קטגוריה:פיגועי טרור באפגניסטן
סיסה סנדרה

סיסה סנדרה (בצרפתית: Cisse Sandra; נולד ב-16 בדצמבר 2003 בבלגיה) הוא כדורגלן בלגי המשחק בעמדת הקשר ההתקפי בקבוצת קלאב ברוז' מליגת העל הבלגית.

== קריירת מועדונים ==
סנדרה גדל במחלקת הנוער של קלאב ברוז'. בשנת 2020 החל לשחק בקבוצת המילואים של המועדון. ב-17 ביולי 2021 ערך את הופעת הבכורה שלו בקבוצה הראשונה של המועדון, כשהחליף את נואה לאנג בדקה ה-85 בניצחון 3-2 על ראסינג גנק במסגרת הסופר קאפ הבלגי. ב-4 בדצמבר ערך את הופעת הבכורה שלו בליגת העל הבלגית, בניצחון 3-2 על סרינג במסגרת המחזור ה-17 לעונת . במשחק זה הבקיע את שער הבכורה שלו במועדון. ב-7 בדצמבר ערך את הופעת הבכורה שלו בליגת האלופות, בהפסד 4-1 לפריז סן-ז'רמן במסגרת שלב הבתים לעונת 2021/2022. בעונתו הראשונה בקבוצה הראשונה של המועדון ערך שבע הופעות ליגה, בהן הבקיע שער אחד, וזכה עם קלאב ברוז' באליפות בלגיה.

== תארים ==
;קלאב ברוז'
* אליפות בלגיה (1): 2021/2022
* הסופר קאפ הבלגי (1): 2021

== קישורים חיצוניים ==

== הערות שוליים ==

קטגוריה:כדורגלנים בלגים
קטגוריה:קשרי כדורגל בלגים
קטגוריה:כדורגלני קלאב ברוז'
קטגוריה:בלגים שנולדו ב-2003
אבקאר סילה

אבקאר סילה (בצרפתית: Abakar Sylla; נולד ב-25 בדצמבר 2002 בחוף השנהב) הוא כדורגלן איווארי המשחק בעמדת הבלם בקבוצת קלאב ברוז' מליגת העל הבלגית.

== קריירת מועדונים ==
סילה הגיע למחלקת הנוער של קלאב ברוז' בשנת 2021. ב-22 במאי 2022 ערך את הופעת הבכורה שלו בקבוצה הבוגרת של המועדון, כשהחליף את סטנלי אנסוקי בדקה ה-85 בתיקו 1-1 נגד אנדרלכט במסגרת ליגת העל הבלגית לעונת . זו הייתה הופעתו היחידה בעונה זו, בה זכתה קלאב ברוז' באליפות בלגיה. ב-7 בספטמבר הבקיע את שער הבכורה שלו במועדון, בניצחון 0–1 על באייר לברקוזן במסגרת שלב הבתים של ליגת האלופות לעונת 2022/2023.

== תארים ==
;קלאב ברוז'
* אליפות בלגיה (1): 2021/2022

== קישורים חיצוניים ==

קטגוריה:כדורגלנים מחוף השנהב
קטגוריה:בלמי כדורגל מחוף השנהב
קטגוריה:יאמוסוקרו: כדורגלנים
קטגוריה:כדורגלני קלאב ברוז'
קטגוריה:בלגים שנולדו ב-2002
ביורן מאייר

ביורן מאייר (בהולנדית: Bjorn Meijer; נולד ב-18 במרץ 2003 בחרונינגן שבהולנד) הוא כדורגלן הולנדי המשחק בעמדת המגן השמאלי בקבוצת קלאב ברוז' מליגת העל הבלגית.

== קריירת מועדונים ==
מאייר גדל במחלקת הנוער של חרונינגן. ב-16 במאי 2021 ערך את הופעת הבכורה שלו במועדון, בהפסד 0–1 לזוולה במסגרת ליגת העל ההולנדית לעונת 2020/2021. ב-26 בפברואר 2022 הבקיע את שער הבכורה שלו במועדון, בניצחון 0–1 על וילם II במסגרת הליגה לעונת 2021/2022. בסך הכל ערך 24 הופעות ליגה במדי המועדון, בהן הבקיע שני שערים.

ב-19 באפריל 2022 חתם מאייר על חוזה לארבע עונות בקלאב ברוז' מליגת העל הבלגית. ב-17 ביולי ערך את הופעת הבכורה שלו במועדון, בניצחון 0–1 על ראסינג גנק במסגרת הסופר קאפ הבלגי. ב-24 ביולי ערך את הופעת הבכורה שלו בליגה, בניצחון 2–3 על ראסינג גנק במסגרת המחזור הראשון לעונת . ב-21 באוגוסט הבקיע את שער הבכורה שלו במועדון, בניצחון 1–2 על קורטרייק במסגרת המחזור החמישי בליגה. ב-7 בספטמבר ערך את הופעת הבכורה שלו בליגת האלופות, בניצחון 0–1 על באייר לברקוזן במסגרת שלב הבתים לעונת 2022/2023.

== תארים ==
;קלאב ברוז'
* הסופר קאפ הבלגי (1): 2022

* אליפות: 2023/2024

== קישורים חיצוניים ==

== הערות שוליים ==

קטגוריה:כדורגלנים הולנדים
קטגוריה:מגני כדורגל הולנדים
קטגוריה:כדורגלני חרונינגן
קטגוריה:כדורגלני קלאב ברוז'
קטגוריה:ספורטאים הולנדים בבלגיה
קטגוריה:הולנדים שנולדו ב-2003
רוסנדאל (כדורגל)

איחוד בני רוסנדאל (בהולנדית: Roosendaal Boys Combinatie) ומוכר גם בשם RBC הוא מועדון כדורגל הולנדי חובבני מהעיר רוסנדאל שבצפון בראבנט, בעברו שיחק בליגת העל ההולנדית והעפיל לגמר הגביע ההולנדי וכיום משחק במסגרת הליגה ה-7 החובבנית.

==היסטוריה==
המועדון הוקם ב-31 ביולי 1912 כאקסלסיור וב-1920 שינה את שמו כדורגל ואתלטיקה רוסנדאל בעקבות הדמיון לאקסלסיור רוטרדם וביולי 1927 שינה את שמו פעם נוספת לשמו הנוכחי.

עם הקמת מערך הליגות המקצועניות ניסתה הקבוצה להרשם למערך הליגות ושובצה בדרג ה-3, בסיום עונת 1956/57 העפילה לליגת המשנה בה שיחקה עד לעונת 1968/1969 אז סיימה אחרונה ונשרה לליגה ה-3, עקב הירדה החליטה הנהלת הקבוצה לפרוש מהליגות המקצועניות ולחזור למודל של קבוצת חובבים.

ב-1983 עם ההחלטה על הרחבת ליגת המשנה, החליטה הקבוצה להרשם פעם נוספת לליגות המקצועניות וזכתה בכרטיס לליגת המשנה. בשנת 1986 חוללה הקבוצה סנסציה כאשר העפילה לראשונה בתולדותיה לגמר הגביע ההולנדי מליגת המשנה, בגמר הפסידה לאיאקס בתוצאה 0–3. הקבוצה המשיכה לשחק בליגת המשנה כאשר ברוב עונותיה היא מבלה בחלק התחתון של הטבלה. את עונת 1999/2000 סיימה הקבוצה במקום ה-6 אך בזכות הישג בפלייאוף הדירוג, העפילה לפלייאוף העלייה בו גברה על אקסלסיור רוטרדם, זוולה ועל קמבור מהליגה הבכירה והעפליה לראשונה לליגה הבכירה. עונת הבכורה של הקבוצה בליגה הייתה לכישלון והיא סיימה במקום האחרון כשלזכותה 4 ניצחונות בלבד. בעונת החזרה של הקבוצה לליגה המשנה הצליחה הקבוצה לשחזר את ההצלחה וסיימה במקום ה-3 המוביל לפלייאוף, גם הפעם צלחה את שלב הפלייאוף כאשר גברה על קמבור ואמן מליגת המשנה ועל דן בוס מליגת העל ושבה לליגה הבכירה בתום עונה אחת. הסיבוב השני של הקבוצה בליגה הבכירה נמשך כ-4 שנים ובסיומן חוותה עונת בלהות, כאשר סיימה במקום האחרון עם ניצחון בודד שהוא הגרוע ביותר בליגה ההולנדית בכל הזמנים ועם כ-90 שערי חובה ונשרה לליגת המשנה. בעונה הבאה הצליחה הקבוצה להעפיל לשלב הפלייאוף פעם נוספת מהמקום ה-3 אך כשלה להעפיל. ב-2011 נקלעה הקבוצה לחובות כבדים וב-14 ביוני של אותה השנה הוכרזה כפושטת רגל, עקב כך נשלל ממנה רישיון הליגות המקצועניות ונאסר עלייה לשחק בליגה מקצוענית. בספטמבר 2011 הוקמה הקבוצה מחדש בליגה החובבנית ה-9. המועדון ניסה להתמזג עם מועדונים אחרים מהאזור על מנת לחזור לכדורגל המקצועני אך לא הושגו הסכמות וכיום הקבוצה משחקת בליגה ה-7 החובבנית.

==קישורים חיצוניים==

* 

קטגוריה:קבוצות כדורגל שהוקמו ב-1912
קטגוריה:קבוצות כדורגל הולנדיות
קטגוריה:קבוצות כדורגל שהתפרקו
קטגוריה:צפון בראבנט
מהמט אוז

מהמט סנגיז אוז (באנגלית: Mehmet Cengiz Öz; נולד ב-11 ביוני 1960), הידוע גם בשם ד"ר אוז, הוא אישיות טלוויזיה סופר, וקרדיולוג אמריקני-טורקי, וכמו גם פרופסור אמריטוס באוניברסיטת קולומביה, ומגיש תוכנית הטלוויזיה האמריקנית הפופולרית "ד"ר אוז".

אוז הוא בנם של מהגרים טורקים אשר נולד וגדל בעיר וילמינגטון שבמדינת דלאוור, ולמד באוניברסיטת הרווארד ובאוניברסיטת פנסילבניה. יש לו אזרחות כפולה אמריקנית וטורקית. הוא שירת בצבא טורקיה במהלך שנות ה-80 במשך 60 ימי שירות חובה אשר חלים על כל מי שמחזיק באזרחות טורקית אשר גר במדינות זרות, כתנאי על מנת לשמור על אזרחותו הטורקית. ב-1986 החל את התמחותו בכירורגיה במרכז הרפואי ארווינג של אוניברסיטת קולומביה. בשנת 2001 הפך אוז לפרופסור בתחום הכירורגיה באוניברסיטת קולומביה, וב-2018 הפך לפרופסור אמריטוס.

בשנת 2003 אופרה ווינפרי הייתה האורחת הראשונה בתוכנית "Second Opinion" בערוץ דיסקברי אותה הוא הנחה. כמו כן, הוא היה אורח קבוע בתוכנית המופע של אופרה וינפרי. בין השנים 2009 ל-2022 שודרה תוכניתו "המופע של ד"ר אוז" אשר הייתה תוכנית טלוויזיה יומית בה שיתף את דעותיו והצעותיו כרופא לקהל הצופים. תוכניתו הופקה על ידי החברה של וינפרי הארפו הפקות. משום שאוז קידם לאורך השנים רפואה אלטרנטיבית, ריפוי באמונה ואמונות על-טבעיות שונות, הוא ספג בשל כך ביקורת בכתבי עת רפואיים שונים ומרופאים שונים.

בבחירות האמצע בשנת 2022 אוז היה מועמד מטעם המפלגה הרפובליקנית מטעם מדינת פנסילבניה לסנאט האמריקאי. הוא היה בכך המועמד לסנאט המוסלמי הראשון בהיסטוריה של ארצות הברית מטעם אחת משתי המפלגות הגדולות. אוז הפסיד לבסוף בבחירות למועמד הדמוקרטי ג'ון פטרמן אשר היה סגן מושל פנסילבניה.

== גלריית תמונות ==
<gallery mode=packed heights=110px>
קובץ:Lisa_Oz_Mehmet_Oz_David_Shankbone_2010.jpg|אוז ואשתו ליסה למול בטקס 100 המשפיעים ביותר בעולם לשנת 2010 של טיים, מאי 2010
קובץ:P082912SH-0527_(8000543661)_(cropped).jpg|צילום של אוז עם הגברת הראשונה מישל אובמה ב-2012 אשר הופיעה בתוכניתו על מנת לקדם את היוזמה "בואו לזוז!" שנועדה לקדם פעילות פיזית בחברה האמריקנית.
קובץ:DR.Oz_columbia_mall_(20996676941).jpg|אוז נואם במרכז קניות בקולומביה שבמרילנד, אוגוסט 2015
קובץ:Dr._Oz_Senate.png|אוז במהלך הקמפיין הפוליטי שלו. תצלום מאוקטובר 2022
</gallery>

==קישורים חיצוניים==

* 

* 

קטגוריה:פוליטיקאים אמריקאים
קטגוריה:יזמים אמריקאים
קטגוריה:סופרים אמריקאים
קטגוריה:בעלי טור אמריקאים
קטגוריה:בוגרי אוניברסיטת הרווארד
קטגוריה:בוגרי בית הספר לרפואה באוניברסיטת פנסילבניה
קטגוריה:סגל אוניברסיטת קולומביה
קטגוריה:זוכי אמי בשעות היום: מנחה תוכנית אירוח
קטגוריה:אמריקאים ממוצא טורקי
קטגוריה:טורקים ממוצא צ'רקסי
קטגוריה:מוסלמים אמריקאים
קטגוריה:אמריקאים שנולדו ב-1960
פסגת בירטה

פסגת בירטה (באנגלית: Biretta Peak) היא פסגה בצד המזרחי של פיין מסה, ברכס מסה באזור חוף בורשקרווינק של ארץ ויקטוריה שבאנטארקטיקה.

גובה הפסגה 2,530 מטרים מעל פני הים.

== היסטוריה ==
=== מקור השם ===
המחלקה הצפונית של משלחת הסקר הגאולוגי האנטארקטי של ניו זילנד (the Northern Party of New Zealand Geological Survey Antarctic Expedition (בראשי תיבות: NZGSAE)) אשר חקרה את אנטארקטיקה בעונת המחקר (הקיץ האנטארקטי) שבין השנים 1962 – 1963 נתנה לפסגה את שמה.

השם תאורי.

צורת הפסגה מזכירה את הכובע המרובע (ה"בירטה") שלבשו אנשי דת רומי קתולים ואנשי דת אנגליקניים.

קטגוריה:ארץ ויקטוריה: הרים
קטגוריה:חוף בורשקרווינק
איבו גרביץ'

איבו גרביץ (בקרואטית: Ivo Grbić; נולד ב-18 בינואר 1996 בספליט שבקרואטיה) הוא כדורגלן קרואטי המשחק בעמדת השוער בקבוצת שפילד יונייטד מפרמייר ליג ובנבחרת קרואטיה.

== קריירת מועדונים ==
גרביץ' גדל במחלקת הנוער של היידוק ספליט. ב-18 באפריל 2015 ערך את הופעת הבכורה שלו בקבוצה הבוגרת של המועדון, בהפסד 1–2 לרייקה במסגרת המחזור ה-29 בליגת העל הקרואטית לעונת . בסך הכל ערך שבע הופעות ליגה במדי המועדון.

ב-13 ביולי 2018 חתם גרביץ' בלוקומוטיבה זאגרב מליגת העל הקרואטית. ב-28 ביולי ערך את הופעת הבכורה שלו במועדון, בניצחון 0–4 על אינטר זפרשיץ' במסגרת המחזור הראשון בליגה לעונת . הוא שיחק במועדון במשך שתי עונות, בהן ערך 71 הופעות ליגה.

ב-20 באוגוסט 2020 חתם גרביץ' על חוזה לארבע עונות באתלטיקו מדריד מלה ליגה. בעטנת 2020/2021, בה זכתה אתלטיקו מדריד באליפות ספרד, שימש כשוער שני ליאן אובלק, וערך את הופעתו היחידה ב-16 בדצמבר 2020, בניצחון 0–3 על קרדסאר במסגרת הסיבוב הראשון של גביע המלך הספרדי.

ב-19 באוגוסט 2021 הושאל גרביץ' למשך עונה אחת לליל מליגת העל הצרפתית. ב-21 באוגוסט ערך את הופעת הבכורה שלו במועדון, בתיקו 1-1 נגד סנט אטיין במסגרת המחזור השלישי בליגה לעונת 2021/2022. ב-14 בספטמבר ערך את הופעת הבכורה שלו בליגת האלופות, בתיקו 0-0 נגד וולפסבורג במסגרת שלב הבתים לעונת 2021/2022. בסך הכל ערך 21 הופעות ליגה במהלך תקופת ההשאלה במועדון.

לקראת עונת 2022/2023 חזר גרביץ' לאתלטיקו מדריד. ב-3 בספטמבר 2022 ערך את הופעת הבכורה שלו בלה ליגה, כשהחליף את יאן אובלק בדקה ה-84 בתיקו 1-1 נגד ריאל סוסיאדד במסגרת המחזור הרביעי.

ב-26 בינואר 2024 חתם גרביץ' בשפילד יונייטד מהפרמייר ליג.

== קריירה בינלאומית ==
ב-11 בנובמבר 2021 ערך גרביץ' את הופעת הבכורה שלו בנבחרת קרואטיה, בניצחון 1–7 על נבחרת מלטה במסגרת מוקדמות מונדיאל 2022.

נכלל בסגל נבחרת קרואטיה לטורניר מונדיאל 2022.

== תארים ==
;אתלטיקו מדריד
* אליפות ספרד (1): 2020/2021

== קישורים חיצוניים ==

== הערות שוליים ==

קטגוריה:כדורגלנים קרואטים
קטגוריה:שוערי כדורגל קרואטים
קטגוריה:ספליט: כדורגלנים
קטגוריה:כדורגלני היידוק ספליט
קטגוריה:כדורגלני לוקומוטיבה זאגרב
קטגוריה:כדורגלני אתלטיקו מדריד
קטגוריה:כדורגלני ליל
קטגוריה:כדורגלני שפילד יונייטד
קטגוריה:כדורגלני נבחרת קרואטיה
קטגוריה:כדורגלני מונדיאל 2022
קטגוריה:ספורטאים קרואטים בספרד
קטגוריה:ספורטאים קרואטים בצרפת
קטגוריה:קרואטים שנולדו ב-1996